
GLAVA I 
O slobodnom zidarstvu 


Član 1 

Slobodno zidarstvo je ustanova koja širom sveta 
prikuplja u bratsku zajednicu ljude čistih osećaja, 
zrelog razuma i čvrstog karaktera, bez razlike vere i 
narodnosti. 

Cilj je Slobodnom Zidarstvu da učini ljude 
druželjubnim, prosvećenijim i snažnijim i da ih oduševi 
za rad pojedinačan i u zajednici na korist čovečanstva, 
pomažući slobodno i mirno razviće prirodnih zakona. 

Slobodno zidarstvo sačinjava probrano udruženje 
braće čija je časnost priznata i koji, spojeni osećajima 
trpeljivosti, slobode, jednakosti i uzajamne ljubavi, 
pomažu dobro, otklanjaju zlo, čine milosrđe u najširem 
smislu i teže da koriste opštoj stvari. 


Član 2 
Slobodni Zidari potpomažu se uzajamno u svim 
prilikama u životu. 
Među svoje najsvetlije dužnosti stavljaju oni na 
prvo mesto poštovanje Zakletve koja ih vezuje za Red 
SI.. Zidarski i za Vlast Zidarsku. 


GLAVA II 
O Redu škotskom starom i priznatom 


Član 3 
Škotski stari i priznati Red, naslednik Sl.. 
Zidarskih tradicija, čuvar mudrih principa, moralne 
snage i discipline njegove, osnovan je ovakav kakav je 
danas Velikim Konstitucijama od god. 1762. i 1786. 


Član 4 

Principi starog i priznatog Škotskog Reda 
sadržani su u ovoj izjavi: 

“Slobodno Zidarstvo ispoveda, kao što je od svog 
postanka ispovedalo, postojanje Vel.. Tv.. Vas.. i 
besmrtnost duše. 

Ono ne postavlja nikakve granice ispitivanju 
istine; a da bi svakom zajemčilo tu slobodu, ono 
iziskuje od svakog trpeljivost (toleranciju). 

Slobodno Zidarstvo je dakle pristupno ljudima 
svake narodnosti, svake rase, svake vere. 

Ono ne dopušta u svojim Radionicama tretiranje 
i rešavanje pitanja političkih i verskih, a prima svakog 
profanog, makakvog on ubeđenja bio u politici ili veri, 
samo ako je čovek slobodan i dobre naravi. 

Slobodno Zidarstvo ima za zadatak da se bori 
protivu neznanja u svakom vidu; ono je uzajamna 
škola čiji je program sveden u ovim pogodbama: 
ispunjavati zemaljske zakone, živeti kako čast nalaže, 
vršiti pravdu, ljubiti bližnjeg, raditi bez odmora na 
dobru čovečanstva i težiti za njegovom progresivnom i 
miroljubivom emancipacijom”. 


Član 5 
Za Slobodnoga Zidara Škotskoga Reda priznat je 
samo onaj, koji je pravilno primljen i kao takav 
proglašen u redovnoj i u pravoj Radionici istoga Reda i 
upisan u Matrikulu. 


Član 6 
Organizovana i priznata tela Škotskoga Reda 
nose nazive: Loža, Šapitr, Savet, Areopag, Kolež, 
Tribunal (Sud), Konzistoar i Vrhovni Savet. 
Vrhovni Savet je središte Reda. 


Član 7 
Ova tela imaju svoju organizaciju, unutrašnju 
hijerarhiju, dužnosti i prava određena zakonima i 
naređenjima (dekretima) proističućim od Vrhovnoga 
Saveta kao Najviše Vlasti Reda. 


GLAVA III 
Vrhovni Savet 


Član 8 
Vrhovni Savet kao regulator Škotskoga Reda 
starog i priznatog, sastavljaju najmanje 9 aktivnoh 
članova Vel.. Gen.. Inspektora 33.. i poslednjeg 
stupnja. 
Aktivnih članova ne može biti više od 33. 


Član 9 
U Kraljevini Srbiji postoji samo jedan i jedini 
Vrhovni Savet. Njegovo je sedište u Dol.. Save Or.. 
Beograda. 


Član 10 

Predsednik Vrhovnog Saveta Srbije ima titulu: 
Vrlomoćni Suveren, Veliki Komander, Veliki Majstor. 

Ostali Časnici toga tela su:  Vrloštovani 
Zastupnik Velikog Komandera; Vrloštovani Veliki 
Generalni Inspektor; Veliki Kancelar; Generalni 
Sekretar S.. C..; Čuvar Pečata; Veliki Govornik; Državni 
Ministar; Generalni Prokurator Reda; Veliki Blagajnik, 
Milosrdnik; Veliki Arhivar, Bibliotekar; Veliki 
Ceremonijar; Veliki Kapetan Garde; Veliki Ekspert, 
Veliki Zastavnik. 


Član 11 
Vrhovni Savet rešava o svima odnosima 
(stvarima, pitanjima) Reda. 


Član 12 
Veliki Časnici Vrhovnoga Saveta biraju se 
većinom glasova i najduže za 9 godina. Oni mogu biti i 
ponova birani. 


Član 13 
Ako se u toku vremena uprazni koje Časničko 
mesto, ono se popunjava izborom. Izbor se vrši odmah, 
čim se koje zvanje uprazni, a pravo novoizabranoga 
Časnika prestaje sa istekom onoga Časnika na čije je 
mesto izabran. 


Član 14 
Suveren Vel.. Komander i njegov Zastupnik; Vel.. 
Kancelar, Gener.. Sekretar, i Vel.. Blagajnik, 


Milosrdnik moraju biti sa sedištem u mestu Vrhovnog 
Saveta. 


Član 15 
Vel.. Kancel.. Gener.. Sekret.., Vel.. Govor.., Vel.. 
Cerem.. mogu imati po jednog ili više pomoćnika koji ih 
pomažu i po potrebi zamenjuju. Oni se biraju između 
aktivnih članova Vrhovnoga Saveta. 


Član 16 
Vrhovni Savet imenuje jednog od svojih aktivnih 
članova, stanujućih na teritoriju dotičnoga Areopaga, 
za Vel.. Gener.. Inspek.. koji ga zastupa u svima 
prilikama za koje nije određen naročiti specijalni 
Komesar. 
Ovaj Vel.. Gener.. Inspektor nosi titulu Vel.. 
Zastupnika Vrhovnoga Saveta. 


Član 17 
Rang između raznih kategorija članova 
Vrhovnoga Saveta utvrđen je ovako: 
1. Aktivni Članovi; 
2. Neredovni i dopisni članovi; i 
3. Pomoćni članovi. 


Član 18 

Aktivni član Vrhovnoga Saveta koga bi njegova 
starost ili bolest sprečavala u poslovima i dužnostima, 
prevodi se u neredovne članove. 

Tako se isto postupa i s onim aktivnim članom 
Saveta, koji bez opravdanih razloga godinu dana ne 
dolazi na sednice Vrhovnoga Saveta. 

Ovi članovi nemaju pravo glasa. 


Član 19 
Sem aktivnih i neredovnih članova Vrhovni Savet 
može davati 33. stupanj i drugoj Braći koja u tom 
slučaju imaju titulu pomoćnih i dopisnih članova. 


Član 20 

Ovi članovi mogu prisustvovati sednicama 
Vrhovnoga Saveta i imaju prava savetujućega glasa na 
njima. Međutim oni ne mogu prisustvovati pri izborima 
i prijemu aktivnih članova. Ne mogu takođe ispunjavati 
nikakve funkcije redovnih Generalnih Inspektora; ali 
zadržavaju prava i dužnosti potčinjenih tela do 
Konzistoara Prinčeva Kraljevske Tajne zaključno, ako 
su i ukoliko članovi ovih tela. No, Administrativni je 
Odbor u pravu da pomoćnom članu poverava i izvesne 
specijalne misije. 

Vrhovni Savet može godišnje izabrati najviše pet 
pomoćnih i pet dopisnih članova, pa ma koliko praznih 
mesta bilo. 


Član 21 

Broj pomoćnih članova ne sme preći dve trećine 
aktivnih članova. 

Pomoćni član prima na sebe obavezu da u 
danom slučaju vrši dužnosti administracije ili 
inspekcione misije koje izborom mogu pasti u deo 
aktivnom članu. 


Član 22 
Maksimalan broj dopisnih članova ne sme preći 
dve trećine aktivnih članova. 
Niko ne može postati dopisni član, ako nije 
najmanje tri godine imao udela u poslovima 
Konzistoara Prinčeva Kraljevske Tajne. 


Član 23 

Čim se uprazni koje mesto među nosiocima 33. 
stp.., aktivni članovi svaki posebice i individualno 
upućuju Administrativnom Odboru imena Braće koju 
predlažu kao kandidate na upražnjena mesta aktivnih, 
dopisnih ili pomoćnih članova. 

Imena predloženih kandidata unosi 
Administrativni Odbor svake godine do 31. oktobra u 
spisak, u koji može upisati i druga lica. Ovaj spisak 
razašilje aktivnim članovima najmanje deset dana pre 
rada na kom će se izvršiti izbor. 

Na ovom radu Vrhovni Savet utvrđuje prvo 
količinu mesta raznih kategorija za popunjavanje. 
Posle toga pristupa se izboru. 


Član 24 
Vrhovni Savet može naimenovati počasnim 
članovima Braću sa strane, koja su na 33. stp.., a koja 
su učinila značajne usluge masoneriji. 


GLAVA IV 
O funkcijama Velikih Casnika 


S 1. - Suveren Veliki Komander, Veliki Majstor 
Član 25 

Suver.. Vel.. Kom.., Vel.. Majstor predsedava 
sednicama Vrhovnoga Saveta. On može, ako za dobro 
nađe, predsedavati i svima komisijama i odborima koje 
bi Vrhovni Savet naimenovao. 

On je u pravu da predsedava svugde, gde se 
pojavi u juristikciji Vrhovnoga Saveta. 


Član 26 
Suv.. Vel.. Komand.., Vel.. Majstor objavljuje 
dekrete i rešenja Vrhovnoga Saveta; potpisuje sve akte 
ovog masonskog tela; izdaje nužna uputstva za saziv 
redovnih i vanrednih sastanaka; daje godišnju reč; i 
određuje islanstva koja bi predstavljala Vrhovni Savet. 


Član 27 
Suv.. Vel.. Komand.., Vel.. Majstor bira jednoga 
od članova Administrativnoga Odbora za Ekonoma, čija 
je dužnost da potpisuje sva novčana naređenja bilo po 
redovnim, bilo po dobročinim izdacima. 


S 2. - Zastupnik Vel.. Komandera 
Član 28 
Zastupnik Vel.. Komandera predstavlja i zastupa 
ovoga u njegovom odsustvu. U tom slučaju ima ista 
prava i prerogative kao i Vel.. Kom.., Vel.. Majstor. 


S 3. - Veliki Generalni Inspektor 
Član 29 
U odsustvu Suv.. Vel.. Kom.. ili njegovoga 
Zastupnika, skupovima predsedava Vel.. Gener.. 
Inspektor, a kad njega nema, onda predsedava Časnik 
po starešinstvu označenom u članu 10. 


Član 30 
Sva lična pitanja koja bi mogla da stvore 
nesporazum među braćom od 19-32. stp.. ispituje i 
ceni Vel.. Gen.. Inspektor. 


S 4. - Veliki Kancelar, Generalni Sekretar 
Član 31 
Vel.. Kanc.., Gen.. Sekretar vodi zapisnik odluka 
Vrhovnoga Saveta i Administrativnoga Odbora. 


Član 32 
Zapisnici minulih radova čitaju se, usvajaju i 
potpisuju na prvom narednom radu. 


Član 33 

Vel.. Kanc.., Gen.. Sekret.. saziva Članove 
Vrhovnoga Saveta po naređenju ili sporazumno sa 
Suv.. Vel.. Komanderom na sastanke. 

U njegovu dužnost i nadležnost, a pod upravom 
Suv.. Vel.. Kom.. spada vođenje prepiske, kao i 
izdavanje certifikata, diploma i patenata. 

On sprema “Godišnjak”; vodi nadzor pri 
štampanju rukopisa i formulara; sastavlja i potpisuje 
“po naređenju” sve dekrete, odluke, dokumente i 
uopšte sva pismena Vrhovnoga Saveta. 


Član 34 
Sve važnije akte potpisuje Suv.. Vel.. Komander i 
Vel.. Kanc.., Gen.. Sekretar, a pored potpisa udara se i 
službeni pečat. 


Član 35 
Na svršetku godine Vel.. Kan.., Gen.. Sekret.. 
predaje u arhivu svršenu prepisku, dokumente, knjige 
i brošure primljene u toku godine. 
Član 36 
Vel.. Kanc.., Gen.. Sekret.. čuvar je službenoga 
pečata i ostalih žigova Vrhovnoga Saveta. 


Član 37 
On stavlja pečate na diplome i vodi registar 
dokumenata, na koje je stavio pečat ili žig, s 
naznačenjem datuma i rednog broja njihovog. 


Član 38 
Atribucije eventualnoga Zastupnika Vel.. Kanc.., 
Gen.. Sekret.. istovetne su. Ovaj može čak i voditi i 
onda zapisnik, kad je Vel. Kanc.., Gen.. Sekr.. 
prisutan radu. 


S 5. - Vel.. Govornik, Državni Ministar, Generalni 
Prokurator Reda 


Član 39 
Vel.. Govornik je čuvar i organ zakona. Na 
njegovom stolu je Konstitucija i Opšti Pravilnik Reda. 
On se stara za njihovo tačno primenjivanje i ulaže 
protest za svaki akt, svaku odluku i svako rešenje, koje 
bi bilo u suprotnosti s njima. 


Član 40 
Posle svakog rešavanja i po zavrenoj debati Vel.. 
Govor.. svodi mišljenja, iznosi suštinu i čini svoje 
zaključke.  Docnija debata o dotičnom pitanju 
isključena je. 


Član 41 
Prilikom uzvišavanja na 22. i 23. stp.. Vel. 
Govor.. drži svečan i prikladan govor. 


Član 42 
Na pogrebima umrlih Članova Vrhovnoga Saveta 
Vel.. Govornik drži nadgrobne govore iznoseći 
pokojnikove radove i zasluge učinjene u Redu. 


Član 43 

U odsustvu Vel.. Govornika zastupa ga njegov 
pomoćnik. Ako je ovom poverena izrada kakvoga 
predmeta, on ga dovršava i izvodi svoj zaključak i onda 
kad je Vel.. Govornik prisutan. U tom slučaju on sedi 
na mestu Vel.. Govornika sve dok svodi mišljenje i daje 
svoje zaključke, ili dok podnosi izveštaj o poverenom 
mu predmetu. Tek kad to svrši odlazi na svoje stalno 
mesto. 


S 6. — Vel.. Blagajnik — Milosrdnik 
Član 44 

Vel.. Blagajnik je jedini čuvar novca i novčanih 
vrednosti Vrhovnoga Saveta. 

On naplaćuje uloge od Članova Vrhovnog Saveta, 
ko i takse za uzvišenja, diplome, vize, certifikate i 
ostalo; vodi uredne knjige o primanju i izdavanju i ne 
isplaćuje ni jedan izdatak koji nije priznat od 
Administrativnog Odbora ili odobren od Vrhovnoga 
Saveta; a svaki dokumenat izdavanja  overava 
prethodno Ekonom (ČI. 27). 


Član 45 
Svake sednice obnaša se torba milosrđa u korist 
masonskih milosrdnih dela. 
Prikupljen novac u torbi upisuje se u zapisnik i 
ulaže na priplod. 
Bt.. koji bi bio prinuđen da ode sa sednice pre 
završetka rada, mora spustiti u torbu svoj prilog. 


Član 46 
Iz prikupljenih priloga na ovaj način obrazuje se 
fond za milosrđe, potpuno nezavisan i zaseban od 
opšte Blagajnice. On je namenjen isključivo za pomoć 
nevoljnoj Braći i za razvitak masonskih humanih dela. 


Član 47 
Vrhovni Savet ostavlja zajedničkoj brizi i 
uviđavnosti Suv.. Vel.. Kom.., Vel.. Kanc.. Gen.. Sekr.. i 
Vel.. Blag.., koliku će pomoć u danom slučaju odrediti i 
dati. Međutim Suv.. Vel.. Kom.. može i sam narediti da 
se iz Fonda za milosrđe izda do 50 dinara odjedanput. 


Član 48 
Izdaci iz Fonda za milosrđe čine se samo na 
priznanicu, potpisanu u prisustvu Vel.. Blag.. od 
strane lica kome se pomoć daje. 


Član 49 
Ako koji od članova Vrhovnoga Saveta nađe da 
treba nekom učiniti pomoć, obraća se za to Časnicima 
označenim u čl. 47. On može biti pozvan i u sednicu da 
iznese razloge koji su ga rukovodili za posredovanje. 


Član 50 

Na svršetku računske godine (31. decembra) 
Vel.. Blag.. podnosi Administrativnom Odboru računski 
izveštaj, a Administrativni Odbor, pošto ga je pregledao 
i odnosne dokumente proverio, predaje sve to na 
odobrenje Vrhovnom Savetu. 

Odobrenje Vrhovnog Saveta je razrešnica za Vel.. 
Blag.. Milosrdnika. 


Primanje izveštaja i njegovo odobrenje upisuje se 
u zapisnik. 


S 7. - Veliki Arhivar — Bibliotekar 
Član 51 

Vel.. Arhiv.. je čuvar akata, dokumenata i 
rukopisa masonskih. 

On je takođe čuvar knjiga, crteža, medalja, 
diploma i brošura masonskih ili profanih, koje 
pripadaju Vrhovnom Savetu. O svemu tome on vodi 
potrebne spiskove i kataloge. 


Član 52 
Arhiva i Biblioteka, za koje nosi odgovornost 
Arhiv.. — Bibliot.., smeštene su i čuvaju se u lokalima 


Vrhovnoga Saveta. 

On izdaje knjige ili druge dokumente iz Arhive i 
Biblioteke samo na reverse o kojima vodi naročiti 
registar. 

Od ovoga se izumilju knjige i dokumenti, za koje 
postoji rešenje da se ni u kom slučaju ne mogu iznositi 
iz lokala. 

Katalog svih knjiga i dokumenata vodi Vel. 
Arhiv.. po uputu i odobrenju Administrativnog Odbora. 


S 8. - Veliki Ceremonijar 
Član 53 
Vel.. Ceremonijar asistira pri uzvišenjima; on 
uvodi posetioce u Hram i izvršuje naređenja Suv.. Ve.. 
Kom.. u pogledu ceremonija. 


S 9. - Veliki Kapetan Garde 
Član 54 
Vel.. Kapetanu Garde povereno je staranje za 
unutrašnju i spoljašnju sigurnost Hrama. 


S 10. — Veliki Ekspert, Zastavnik 
Član 55 

Vel.. Ekspert Zastavnik ispituje posetioce pre 
njihova ulaska u Hram i uverava se o ispravnosti 
njihovih masonskih dokumenata. 

U svima ceremonijama gde članovi Vrhovnoga 
Saveta učestvuju kao telo, Vel.. Ekspert Zastavnik nosi 
pred njima i pri njihovu ulasku u Hram Zastavu Reda. 


GLAVA V 
O sastancima Vrhovnoga Saveta i 
Administrativnoga Odbora 


S 1. - Sastanci Vrhovnoga Saveta 
Član 56 
Van sednica određenih Velikom Konstitucijom, 
Vrhovni Savet sastaje se u novembru — radi izbora i 
promocija, a u maju — da svetkuje dan postanka svoga. 
On se takođe sastaje i kad ga sazove Suv.. Vel.. Kom.. 
odnosno njegov Zastup.., ili kad to zatraži 
Administrativni Odbor. 
Član 57 
Članove Vrhovnoga Saveta saziva po naređenju 
Vel.. Kanc.., Gen.. Sekretar. 
On se stara da Braća prime poziv najmanje tri 
dana pred zakazani sastanak. 


Član 58 
Kad je Vrhovni Savet pravilno sazvan, može se 
punovažno rešavati samo tako, ako su na sastanku 
prisutni najmnje trećina aktivnih članova njegovih i 
ako mu predsedava Suv.. Vel. Kom.. ili njegov 
Zastupnik, ili najzad onaj koji u takvom slučaju može 
da zamenjuje. 


Član 59 
Uza svaki predmet, podnesen na rešavanje 
Vrhovnom Savetu, mora biti i izveštaj 


Administrativnoga Odbora o njemu. 

Svaki član Vrhovnoga Saveta ima prava da iznese 
svoje gledište posle pročitanoga izveštaja. 

Vel.. Govornik ima završnu reč posle koje se 
predmet stavlja na glasanje. 


Član 60 
Glasanje je javno, ali po zahtevu trećine 
prisutnih članova može se obaviti i tajno. 


Član 61 
Odluke se donose apsolutnom većinom glasova. 
Pri jednakoj podeli glasova smatra se da je predlog 
odbačen. 


Član 62 
Odluke Vrhovnoga Saveta zovu se Dekreti. Bez 
obzira na formulu: U.. S.. B.. V.. T.. S.. S.., koja 
odgovara latinskoj: U.. T.. O.. S.. A.. G.. A.. 1.., svaki 
Dekret ima još i ovo zaglavlje: U ime Vrhovnoga Saveta 
Srbije. 


Član 63 
U korespodenciji Vrhovnoga Saveta 
upotrebljavaju se datumi julijanskoga i gregorijanskoga 
kalendara. 


Član 64 

Najmanje jedanput godišnje objavljuje Vrhovni 
Savet izveštaj o svojim radovima i imenik svojih 
Časnika i Vel.. Inspektora. U imenik ulaze i Časnici 
Areopaga, Šapitra i Loža pod njegovom vlašću ili 
zaštitom. Izveštaj se razašilje svima  Masonskim 
Vlastima s kojima je Vrhovni Savet u prijateljskoj vezi i 
korespodenciji. On se takođe razdaje i svakom Bratu 
od 22. stp.. pa naviše. 


S 2. - Administrativni Odbor 
Član 65 

U Vrhovnom Savetu postoji Administrativni 
Odbor. Ovaj Odbor sastavljaju: Suv.. Vel. Kom.., 
njegov Zastupnik, Vel.. Gener.. Inspektor, Vel.. Kanc.. 
Gen.. Sekretar, Vel.. Govor.., Vel.. Blag.. Milosr.. i 
jedan član Vrhovnoga Saveta. Oni se biraju na tri 
godine, a mogu biti i ponovo birani. 

Vel.. Predstavnici Vrhovnoga Saveta pri Areopagu 
(čl. 16) pozivaju se takođe u sednice Administrativnoga 
Odbora, gde imaju savetodavni glas. 


Član 66 
Administrativni Odbor rešava punovažno s tri 
prisutna člana svoja, ako su među njima Suv.. Vel.. 
Kom.. ili njegov Zastup.., Vel.. Govor.. i Vel.. Kanc.. 
Gen.. Sekretar; inače za punovažno rešavanje potrebno 
je da ima pet prisutnih članova. 


Član 67 

Administrativni Odbor sastaje se redovno 
jedanput mesečno, izuzimajući letnje ferije. 

On rešava po svima predmetima upućenim 
Vrhovnom Savetu, kao i po tekućim administrativnim 
poslovima, o čemu podnosi izveštaj na prvom 
narednom sastanku Vrhovnoga Saveta; ceni takođe i 
žalbe, traženja i reklamacije Masonskih Tela i iznosi ih 
preh Vrhovni Savet na rešavanje, ako tome ima mesta; 
vodi korespodenciju; odgovara na pitanja koja su mu 
upućena; i posreduje bratski u diskusiji koja bi mogla 
izazvati nesporazum ili rascep. 

Jednoga od svojih članova Administrativni Odbor 
određuje za izvestioca. 


Član 68 
Administrativni je Odbor ujedno i Finansijski 
Odbor. On se stara o svima primanjima i pregleda i 
utvrđuje Blagajničke račune. 


GLAVA VI 
Odnosi Vrhovnoga Saveta prema stranim 
Masonskim Vlastima 


Član 69 
U cilju održavanja i proširenja harmonije među 
Masonima i zajedničkoga rada na napretku Reda, 
Vrhovni Savet Srbije uspostavlja i održava veze sa svim 
Vel.. Mason.. Vlastima koje su postale redovnim 
putem. 


Član 70 
Službene veze sa Vel.. Zid.. Telima uspostavljaju 
se uzajamnim naimenovanjem Velikih Predstavnika. 


Za svoje Vel.. Predstavnike kod drugih Mason.. 
Vlasti bira Vrhovni Savet jednog od predloženih 
kandidata apsolutnom većinom glasova. 

Kandidate za Vel.. Predstavnike stranih 
Masonskih Vlasti pri Vrhovnom Savetu Srbije određuje 
Suv.. Vel.. Kom.. iz redovnih članova 33. stupnja. 


Član 71 
Vel.. Predstavnici pri saveznim Vrhovnim 
Savetima kao i pri drugim stranim Mason.. Vlastima, 
nose odličje kao znak i ukras svojih visokih funkcija. 
To je odličje srebrni krst od osam krakova u emalju. 
Ono se nosi na levoj strani grudi. 


Član 72 
Vel.. Predstavnici stranih Mason.. Vlasti pri 
Vrhovnom Savetu Srbije podnose ovima pisane 
izveštaje o kretanju i stanju Masonerije u Srbiji na 
svršetku svake godine. 
Ovi izveštaju objavljuju se i u Godišnjaku 
Vrhovnoga Saveta Srbije. 


GLAVA VII 
Sredstva i izvori 


Član 73 
Izdaci za administraciju Reda podmiruju se iz 
ovih izvora: 
1. iz taksa za osnivanje Loža, Šapitra i Areopaga; 
2. iz uloga koji plaćaju Areopazi, Šapitri i Lože; 
3. iz taksa od inicijacija; 
4. iz taksa od certifikata, patenata i diploma; 


5. iz taksa za Rituale izdate pojedinim 
Radionicama; 

6. iz uloga članova Vrhovnoga Saveta i 
Radionica; i 

7. iz dobrovoljnih priloga. 


Član 74 
Takse koje se naplaćuju u korist Vrhovnoga 
Saveta Srbije ove su: 
Za osnivanje Simboličke Lože...... 100 din 
Za osnivanje Šapitra.......... 150 din 
Za osnivanje Areopaga ........ 200 din 


Član 75 
Areopazi plćaju Vrhovnom Savetu utvrđene takse 
za svaki stupanj (čl. 88). 
Šapitri uplaćuju u kasu Vrhovnog Saveta po 1 
dinar godišnje za svakog svog člana. 


Član 76 
Takse za uzvišenja pri Masonskim Telima od 19 — 
32. stp.. sa sedištem u Beogradu sledeće su: 


Za 19 - 22 stp........ din 
Za 23 - 26 stp.. ...... din 
Za 27 = 28 stp........ din 
ZX 29 STD aka Eitt din 
2a SOSED din 
Za 31 Stperrryyrra n din 
24:32 SIDica enee n din 
Član 77 


Taksa za uzvišenje na 33. stp.. iznosi 100 dinara. 


Član 78 
Sem taksa navedenih u čl. 76 i 77. polaže se još 
po dva din za račun Bta.. pomagača od svakog 
unapređenja. 


Član 79 
Članovi Vrhovnoga Saveta dobijaju za cenu od 5 
din jedan primerak Konstitucije i Opšteg Pravilnika. 
Član 80 
Braća na 22, 28 i na 30 stp.. dobijaju diplomu i 
plaćaju za nju taksu od 20 dinara. 


Član 81 
Pri uzvišenju na 26, 29, 31 i 32 stp.. diplomu 
overava Vrhovni Savet. Za svako overenje plaća se 5 
dinara. 
Član 82 
Overenje diplome vrši Vel.. Kancelar Generalni 
Sekretar onog dana, kog je uzvišenje izvršeno. 


Član 83 
Braća uzvišena na 33. stp.. plaćaju za diplomu 
10 dinara. 
Izabrani pomoćni član za aktivnoga člana 
Vrhovnoga Saveta dobija novu diplomu uz taksu od 10 
dinara. 


Član 84 
Vel.. Kanc.. Generalni Sekretar vodi naročiti 
spisak s rednim brojevima o izdatim i overenim 
diplomama. 


Član 85 
Na svaku diplomu dolazi pečat Vrhovnoga 
Saveta. 


Član 86 
Vrhovni Savet može oprostiti ili smanjiti taksu za 
diplome. 
Od ovog smanjenja izuzimaju se diplome za 
uzvišenja na 31,32 i 33 stp... 


Član 87 
Taksa naplaćena u korist Bta.. pomagača ne 
može se ni smanjiti ni oprostiti ni u jednom slučaju. 


Član 88 
Areopazi sa sedištem van Beograda plaćaju 
Vrhovnom Savetu od svakog uzvišenja ove takse: 


Za 19 - 22 stp........ 10 din 
Za 23 - 26 stp........ 15 din 
Za 27 — 28 stp.. ...... 20 din 
2a 20 SDAN kasa 25 din 
VA PE o ni raana 30 din 


Ove takse se naplaćuju u svakom slučaju, bez 

obzira na eventualne takse za račun Areopaga. 
Član 89 

Sve takse navedene u čl. 75 i 88, polažu se 
Vrhovnom Savetu odmah čim se naplate ili najdalje do 
početka oktobra svake godine. To se mora da poklapa s 
izveštajem o broju članova i uzvišenja, koji se podnosi 
Vrhovnom Savetu. 


Član 90 
Radionica koja ne bi određenoga roka ispunila 
svoje obaveze, biće pismom u tri maha, a u razmacima 


od po mesec dana, pozvana od strane Vel.. Blag.. da to 
učini; a ako ni posle ove opomene ne položi dužnu 
sumu, može biti zatvorena i izbrisana iz Matrikule. 


Član 91 
U cilju jednakoga rada i primenjivanja obreda, 
kao i zarad potpunosti znanja i pouka Masonskih, 
Vrhovni Savet daje Ložama, Šapitrima i Areopazima 
odgovarajuće Rituale po kojima se upravljaju u radu. 
Za svaki primerak Rituala polaže se unapred 
suma od 20 dinara. 


Član 92 
Nijedna Radionica ne može i ne sme raditi po 
Ritualu koga nije izdao Vrhovni Savet Srbije i na kom 
nema pečata njegovog. 


Član 93 
Zidari od 22. stupnja najviše plaćaju godišnjinu 
od 12 dinara. 


Član 94 
Godišnjina predviđena prethodnim članom 
polaže se početkom meseca januara svake godine; a 
prikuplja je na svoju priznanicu Vel.. Blagajnik. 


Član 95 

Bta.. koji bi odocnio s tromesečnom uplatom 
uloga, opominje Vel.. Blag.., odnosno Blag.. njegove 
Lože pisanim putem i poziva ga da je položi u roku od 
30 dana. 

Po isteku ovoga roka izvestiće ga Vel.. Kanc.. 
Generalni Sekretar, odnosno Sekr.. njegove Lože 
pismom, da niti će biti pozivan niti imati pristupa na 


radovima, dokle god ne ispuni svoje novčane obaveze, a 
po isteku tri meseca od toga vremena, da će biti 
izbrisan iz spiska. 


Član 96 
Administrativni Odbor može osloboditi u celosti 
ili delimično od plaćanja pojedinu Braću za koju se 
uveri da nisu u stanju plaćati svoje novčane obaveze. 


GLAVA VIII 
Počasti i prerogative - Dekoracije 


S 1. — Počasti i prerogative 
Član 97 
Mason redovnim putem uzvišen na 33. stp.. stiče 
odlike, titule i privilegije Vel.. Gen.. Inspektora Reda. 


Član 98 

Vel.. Gen.. Inspektori imaju za zadatak da 
poučavaju i prosvećuju svoju Bću.., da među njima 
održavaju slogu i ljubav prema bližnjem, da se sami 
pridržavaju, a i da podržavaju kod ostali Masona 
tačnost i ispravnost u radovima svakog stupnja, da 
upotrebe svu svoju moć na savesnu primenu Doktrina, 
Principa, Konstitucije, Opšteg Pravilnika i drugih 
Uredaba Reda, kako bi se _ svukud i svakad 
manifestovali kao radnici na polju ljubavi, mira i 
milosrđa. 


Član 99 
Vel.. Gen.. Inspektor jednoga, ne može biti u isto 
vreme i član drugoga Vrhovnoga Saveta. 
Poslednji 33. stupanj ne predstavlja nikakvu 
vlast ni u jednoj zemlji gde je dat, niti u drugoj kakvoj 


zemlji, sem ako je njegov nosilac ujedno i član 
Vrhovnoga Saveta. On je samo rang, titula Masona bez 
ikakve naročite funkcije. 


Član 100 

Vrhovni Savet može svoga redovnoga člana 
delegirati u države u kojima nema Vrhovnoga Saveta 
33. stp.., sa zadatkom da ga onamo ustanovi, 
pridržavajući se odredaba iz § 2. čl. III Velikih 
Konstitucija od 1786., a po prethodnom pribavljenom 
mišljenju i pristanku većine Vrhovnih Saveta koji su u 
Savezu. 


Član 101 
Delegat Vrhovnoga Saveta ne može upotrebiti 
svoja punomoćstva u zemlji gde već postoji Vrhovni 
Savet, osim ako ga za to ovaj ovlasti. 


Član 102 
Vel.. Gen.. Inspektor koji nije delegiran, nema 
nikakve vlasti u zemlji gde postoji Vrhovni Savet. 


Član 103 
Vel.. Gen.. Inspekt.. 33. i poslednjeg stupnja ne 
može sam svojom vlašću dati nikom i nikakav stupanj 
Masonski, niti mu dati diplomu ili patent. 


Član 104 
Pri svima Masonskim ceremonijama, gde bi 
članovi Vrhovnoga Saveta prisustvovali kao telo, kao i 
u svima svečanim povorkama, gde figurišu visoki 
stupnjevi, oni idu na posletku. Dva najviša Dostojnika 
koračaju iza njih, a Vel.. Kapetan Garde i Vel. 
Zastavnik idu pred njima. 


Član 105 

Kad je kakva Radionica Škotskog Starog i 
Priznatog Reda izveštena da joj je došao Suv.. Vel.. 
Kom.. Vel.. Mstr.., devetoro _Bće.. noseći zvezde, a 
predvođeni dvojicom Ceremonijara, od kojih jedan nosi 
mač na jastučetu, izlaze pred njega na ulazak Hrama 
radi dočeka. Starešina Radionice pozdravlja ga 
govorom i odvodi na Orijent. Za to vreme sva Bća.. 
stoje u redu obrazujući mačevima svod, a Nadzornici 
koji su na svojim mestima kucaju čekićima. 

Posle završetka rada ispraća se Suv.. Vel.. Kom.. 
Vel.. Mstr.. na ovaj isti način. 


Član 106 

Aktivne članove Vrhovnoga Saveta dočekuju 
sedmoro Bće.. noseći zvezde, a predvođeni dvojicom 
Ceremonijara koji ih sprovode na Orijent. Ostala Bća.. 
stoje u redu i obrazuju mačevima svod, a Nadzornici 
kucaju čekićima. Starešina nudi redovnim članovima 
Vrhovnoga Saveta da rukovode radom, ako i sam nije 
33. stp.., i naređuje trogubi pozdrav. Pri polasku 
ispraćaju se kao i pri dočeku. 

No u Radionici u kojij su članovi Vrhovnoga 
Saveta ujedno i redovni njeni članovi, mogu ove počasti 
izostati. 


S 1. - Dekoracije 
Član 107 

Insinjije za Velike Gen.. Inspektore za Srbiju ove 
su: 

1. Crveni Tevtonski Krst na beloj moariranoj 
traci dužine 3 cm, a širine1,2 cm, koji se nosi na levoj 
strani grudi. Na ovom krstu leži Zvezda od devet 
krakova izukrštana sa tri zlatna Trougla. Preko ovih 


Trouglova položeni su: desno jedan Mač, a levo “Ruka 
Pravde", oboje od zlata. U sredini Krsta je Talir Reda 
azurne boje, a u sredini ovoga Dvoglavi Orao imajući s 
desne strane Terazije. S leve strane je Pravougaonik i 
Šestar, spojeni s Trouglom, - sve od zlata. Oko Talira 
obavija se traka azurne boje. Na njenom gornjem delu 
piše: “Ordo ab Chao", a na donjem: “Deus meumque 
Jus”. 

Oko trake su dva kruga obrazovana od dve zmije 
koje grizu svoje repove i čiji je međuprostor zlatan. Oba 
kruga (ili obe zmije) dodiruju devet malih Trouglova u 
crvenom emalju. Na svakom Trouglu je po jedno zlatno 
slovo u ovom redu: S.. A.. P.. I.. E.. N.. T.. IL.. A.. 

2. Velika bela moarirana lenta opervažena 
zlatnom prugom. S preda lente je Trougao od zlata sa 
zlatnim zracima, a u sredini Trougla je broj 33. s desna 
i s leva Trougla je Mač od srebra okrenut ka središtu. 
Lenta se nosi preko levog ramena, a završava se u špic 
ukrašen zlatnim resama. U sredini špica je crveno- 
zelena kokarda, a o sredini kokarde visi crni Dvoglavi 
Orao s pruskom zlatnom dijademom, povrh koje ima 
Trougao s vrhom na dole. Orao drži u svojim kandžama 
zlatan Mač, a kljun i kandže su mu takođe od zlata. 

3. Dupla zlatna Burma s monogramom dotičnoga 
Bta.. (Ovo nije obavezno). 


GLAVA IX 
Banketi 


Član 108 
Vrhovni Savet Srbije proslavlja jednim prodičnim 
banketom deseti maj, kao godišnjicu svoga osnivanja. 
Ovaj je banket obavezan za svu Braću 33. stp.., a 


neobavezan je za članove neredovne i dopisne, koji su 
van Srbije. 


Član 109 

Isto tako priređuje se svake godine oko 25. 
decembra, banket u kolegiji 22. stp.., na kom se drže 
ove tri obligatne zdravice: 

Za kralja i kraljevsku porodicu; 

Za Lože Škotskog Reda i za sve Masonske Vlasti 
s kojima je Vrhovni Savet Srbije u prijateljskom 
odnosima. 

Ove dve zdravice_ napija Suv.. Vel. Kom.. 
odnosno njegov Zastupnik. 

Treća je zdravica za Suv.. Vel.. Kom.. koju napija 
Vel.. Govornik. 


Član 110 
Komande, paljbe i pozdravi kod svake zdravice 
jednaki su kao i na banketima za učenič.. stupnjeve. 


GLAVA X 
Stupnjevi i rokovi 


Član 111 
Škotski Stari i priznati Red sastoji se iz 33 
stupnja po ovom redu: 
Prva klasa: 
1. stupanj, - učenik 
2. stupanj, - pomoćnik 
3. stupanj, - majstor 


Druga klasa: 
4. stupanj, - Tajni Majstor 
5. stupanj, - Potpuni Majstor 


19. 
20. 
21. 
22. 


23. 
24. 
25. 
26. 
27. 
28. 
29. 


stupanj, - Intimni Sekretar 
stupanj, - Sudija 

stupanj, - Intendant Građevina 
stupanj, - Izabranik devetorice 


stupanj, - Slavni Izabranik petnaestorice 
stupanj, - Svetli Izabranik dvanaestorice 
stupanj, - Veliki Majstor Arhitekta 

stupanj, - Kraljevski Svod Solomona 
stupanj, - Veliki Izabranik, potpuni i svetli 


Zidar 


Treća klasa: 
stupanj, - Kavaljer Istoka ili Mača 
stupanj, - Princ Jerusalima 
Četvrta klasa: 
stupanj, - Kavaljer Istoka i Zapada 
stupanj, - Princ Ružičnoga Krsta, Kavaljer 


Orla 


Peta klasa: 
stupanj, - Veliki Pontifikus 
stupanj, - Veliki Majstor Simboličkih Loža 
stupanj, - Noahit ili Pruski Kavaljer 
stupanj, - Kavaljer Kraljevske Sekire, Princ 
Libana 
stupanj, - Šef Tabernakla 
stupanj, - Princ Tabernakla 
stupanj, - Kavaljer zmije d'Airen 
stupanj, - Princ Zahvalnosti, Trojni Šot 
stupanj, - Kavaljer Komander Hrama 
stupanj, - Kavaljer Sunca, prosvećeni Princ 
stupanj, - Škotski Kavaljer Svetog Andreje, 


Veliki Šot, Patrijarh Krstonosac, Vel.. Majstor 
Svetlosti 


30. stupanj, - Kavaljer Kadoš, Kavaljer crnog i 


belog Orla 

Šesta klasa: 
31. stupanj, - Veliki Inspektor Inkvizitor 
Komander 


32. stupanj, - Svetli Princ Kraljevske Tajne 


Sedma klasa: 
33. stupanj, - Suveren Veliki Generalni 
Inspektor 


Član 112 
Za unapređenje na viši stupanj mora da proteče 
najmanje godinu dana od unapređenja prethodnog 
stupnja. 


Član 113 
Niko od Bće.. nema prava tražiti unapređenje na 
viši stupanj iz razloga što je rok protekao. Jedino 
Vrhovni Savet ceni je li dotični Bt.. dao dokaza o 
marljivosti i stalnosti, je li stekao dovoljno potrebnog 
znanja ije li u stanju da razume filosofiju stupnja koga 
iščekuje. 


Član 114 
Rokovi mogu izuzetno biti smanjeni samo 
naspram one Braće koja se odlikuju svojim zaslugama 
i svojom predanošću Savezu. 
Za ovo se podnosi obrazložen predlog, potpisan 
najmanje od petoro Bće.. . 


GLAVA XI 
Način uzvišenja na stupnjeve 


Član 115 

Vrhovni Savet, suverena i nezavisna vlast u 
celom prostranstvu svoje jurisdikcije, ima prava davati 
sve stupnjeve Reda po svojoj proceni i svom 
nahođenju; on jedini ustanovljava Areopage, Šapitre i 
Lože staroškotskog i priznatog Reda. 

Vrhovni Savet na priznaje nikakvu drugu 
Masonsku Vlast višu ili ranu njegovoj u celom 
prostranstvu njegove juridstikcije za sve stupnjeve. On 
jedini punopravno administrira, upravlja i vlada. 

Od ovog svog isključivog prava Vrhovni Savet 
može odstupiti i ustupiti ga za 1., 2. i 3. stupanj 
Ložama koje bi već postojale, pre njegovog osnivanja, 
pod zaštitom kakve druge više Masonske vlasti i koje 
on na osnovu međusobnoga ugovora zaključenog s 
dotičnom višom vlašću bude priznavao. 


Član 116 
Vrhovni Savet Srbije neće unaprediti ni uzvisiti 
ni jednog Bta.. strane jurisdikcije bez naloženog 
dopuštenja, pa makar taj Bt.. stalno boravio u Srbiji. 


Član 117 

S1.. Zidar koji na nepravilan način dobije jedan 
stupanj Škotskog Starog i priznatog Reda, neće biti 
priznat sve dok ne priđe pod vlast Vrhovnoga Saveta 
Srbije i ovaj mu ne uvaži ispravnost dotičnih stupnjeva. 

Njegove dotadašnje diplome predaju se Vel.. 
Kanc.. Gener.. Sekretaru koji mu izdaje nove, pod 
datumom kad je regularisan. 


Član 118 
S1.. Zidar koji bi imao stupnjeve slične Škotskim, 
dobivene od nepriznate Masonske Vlasti, nema 
pristupa u Radionicama pod zaštitom  Vrhovnoga 
Saveta Srbije i ne može se koristiti pravima Škotskih 
Zidara, sve dok ne ispuni pogodbe iz čl. 117. 


GLAVA XII 
Tela Masonska u Beogradu - Uzvišenja - Inicijacije — 
Odsustva - Ostavke 


S 1. - Radionice od 19. do 33. stupnja sa sedištem u 
Beogradu 
Član 119 
Pod Vrhovnim Savetom Srbije postoje u Dol. 
Save Or.. Beograda: 
Jedan Konzistoar Prinčeva Kraljevske Tajne 
Jedan Tribunal Velikih Inspektora — Inkvizitora — 
Komandera 
Jedan Areopag Kavaljera Kadoša 
Jedna Vel.. Loža Kavaljera Škotskih Sv. Andreje 
Jedan Sanktuar Kavaljera Sunca 
Jedno Bratstvo Prinčeva Zahvalnosti de Mersu 
Jedna Kolegija Kavaljera Kraljevske Sekire 


Član 120 

Suv.. Vel.. Kom.. predsedava po svom pravu u 
Kolegiji 22 stp.. . 

Administrativni Odbor postavlja svake godine 
Časništvo Masonskih Tela koja postoje pod njim u Dol.. 
Save Or.. Beograda. 

Predsednici tih Radionica moraju imati najmanje 
31. stupanj. 


Član 121 
Vel.. Kanc.. Gen.. Sekr.. i Vel.. Blag.. Milosrd.. 
članovi su Radionica sviju stupnjeva. 
Vel.. Govor.. pripada po svom pravu Radionici 
22. stp... 


§2. - Povišenja 
Član 122 
Jedino Vrhovi Savet ima pravo da rešava o 
povišenju nagrade od 22. do 32. stupnja. 


Član 123 
Predlozi za povišenja od 22. do 32. stupnja 
podneseni Vrhovnom Savetu odložiće se, ako bude pet 
opravdanih protivnih glasova. 


Član 124 

Do bi bio ko uzvišen na 33. stp.. potrebno je da 
bobije sve glasove u korist uzvišenja. Glasanje je javno, 
a počinje od najmlađeg člana, tj. od onog koji je 
poslednji uzvišen. 

Samo jedan protivan glas dovoljan je da kandidat 
bude odbiven; ali ako razlozi ne budu opravdani, 
većina može preko njih da pređe. Međutim, kod dva 
protivna glasa, ili više, smatraće se da je kandidat 
definitivno odbiven. 

Članovi Vrhovnoga Saveta biraju se doživotno. 


Član 125 
Odbiveni kandidat može biti ponova predložen 
tek posle jedne godine dana. 


83. - Inicijacija (Posvećenje) 
Član 126 

Ako kandidat za viši stupanj Vrhovnoga Saveta 
ne bi došao na dan uzvišenja, on ne možđe biti uzvišen 
naknadno pre nego što se ponovo glasa za nj. Od ovoga 
pravila čini se izuzetak samo u slučaju ako je kandidat 
bio sprečen uzrocima koje bi Vrhovni Savet priznao i 
usvojio kao opravdane. 


Član 127 

Uzvišenja na 22, 26, 28, 29, 30, 31 i 32 stp.. ne 
mogu se vršiti prostim saopštenjima. Izuzetka može da 
bude samo u izvanrednim prilikama i to po oceni i 
dopuštenju Vrhovnoga Saveta. 

Za svako dopuštenje mora da se donese naročito 
rešenje koje se upisuje u zapisnik. 

Posvećenje na 33. stp.. vrši se uvek saobrazno 
ceremonijalu i Ritualu. 


Član 128 

Svake godine u toku trećega tromesečja Vrhovni 
Savet sastavlja Imenik Braće uzvišene na stupnjeve 
više od 18. 

Vrhovni Savet Srbije priznaje za ispravnu na 
razne stupnjeve uzvišenu Braću koja su upisana u 
Imenik , ili čije su diplome overen od strane Vrhovnoga 
Saveta, a izdate od druge Vlasti istoga Reda i u drugoj 
državi. 


S 4. - Odsustva 
Član 130 
Braća koja bi htela probaviti izvesno vreme van 
zemlje, moraju tražiti odsustvo. Ako je odsustvo veće 
od šest meseca, članski ulog ne plaća se za to vreme. 


Član 131 
Odsustvo se traži pismeno preko Vel.. Kanc.. 
Gen.. Sekr.., a ovaj ga podnosi na rešenje Vrhovnom 
Savetu u prvoj narenoj sednici. 


Član 132 
Brat s odsustva može se vratiti u sastav 
Masonskoga Tela tek po donesenoj odluci Vrhovnoga 
Saveta, koja se unosi u zapisnik. 


5. - Ostavke 
Član 133 
Ostavka se podnosi napismeno Vel.. Kancelaru 
Gen.. Sekretaru. 


Član 134 
Podnosilac ostavke može da je povuče natrag u 
roku od trideset (30) dana, računajući to od dana kad 
je ona saopštena Vrhovnom Savetu. Izjava o povlačenju 
ostavke upisuje se u Zlatnu Knjigu. 


Član 135 
U toku navedenoga vremena može se dotičnom 
Btu.. uputiti deputacija od tri člana sa zadatkom da ga 
privole da ostavku trgne. Ako se u tom ne uspe, 
ostavka će mu se uvažiti po isteku pomenutoga roka. 


Član 136 
Odsustvo se može dobiti i ostavka uvažiti samo 
kad dotični Bt.. izmiri svoje obaveze prema Blagajnici. 
A ako on to ne učini, postupiće se prema njemu u 
smislu odredaba iz čl. 95. 


Član 137 
Redovnim članom uvažene ostavke može se 
postati tek po saslušanju Administrativnoga Odbora i 
po izvršenju svih onih procedura koje su propisane za 
uzvišenja. 


GLAVA XIII 
Osnivanje i instalacija Masonskih Tela 


Član 138 
Molba za osnivanje Masonskoga Tela pod 
zaštitom Vrhovnoga Saveta Srbije može biti podnesena 
samo kad ima dovoljno Braće odnosnoga stupnja. 


Član 139 
Na prvom sastanku predsedavaće Brat po 
stupnju najstariji; a ako ih ima dva ili više jednakoga 
stupnja, predsedava najstariji po godinama. On 
imenuje I i II Nadzornika, Sekretara, Govornika i 
Blagajnika, obrazujući tako privremenu Radionicu. 


Član 140 
Na drugom sastanku obaviće se: 

1. pregledanje i proveravanje dokumenata i stupnjeva 
Braće koja žele da osnuju Radionicu; 

2. sastavljanje spiska po obrascu Br. 

3. potpisivanje molbe za osnivanje; 

4. utvrđivanje Uredbe o finansiranju 

5. pisanje zapisnika i spiska molilaca s naznačenjem 
njihovih stupnjeva; i 

6. pripremanje ostalih dokumenata potrebnih za 
osnivanje Radionice. 


Sve ovo predaje se Vel.. Kanc.. Gen.. Sekr.. na 
postupak, zajedno s položenom taksom za osnivanje 
Radionice. 


Član 141 
Rang Radionica ide po datumu njihovog 
zasnivanja. One biraju ime Radioničino. Ono podleži 
odobrenju Vrhovnoga Saveta. Ali ni u kom slučaju ne 
može biti dve Radionice s istovetnim imenom. 


Član 142 
Podnesenu molbu za osnivanje Radionice Vel.. 
Kanc.. Gen.. Sekr.. predaje Konzistoaru 32. stp.., čija je 
dužnost da se informiše o umesnosti molbe, kao i o 
građanskim i moralnom odnosima molilaca. 
Potreban izveštaj s mišljenjima  Konzistoar 
podnosi Vrhovnom Savetu u roku od 40 dana. 


Član 143 
Osnivanje jedne Radionice rešava se većinom 
glasova. 


Član 144 
Dotična Radionica, prošto primi od Vel.. Kanc.. 
Gen.. Sekr.. saopštenje o osnivanju, bira sebi časnike. 


Član 145 
Ako osnivanje Radionice nije odobreno, 
podneseni dokumenti i novac vraćaju se odmah 
moliocima. 


Član 146 
Pre formalnoga odobrenja za osnivanje Radionice 
ne mogu se vršiti primanja ni uzvišenja u njoj. 


Član 147 
Po dobivenom dopuštenju Radionica se mora 
instalisati u roku od tri meseca, računajući to od dana 
prijema povelje. Ako se ovaj rok propusti, povelja gubi 
svoju važnost i Radionica se ne može više instalisati. 


Član 148 
Instalacije vrše u ime  Vrhovnoga Saveta 
određene delegacije. 


Član 149 
Ovlašćenja za delegacije upisuju se u Knjigu 
Patenata. Ona se zajedno s poveljom predaje Starešini 
Radionice koja se osniva. 


Član 150 
Povelju potpisuju svi Članovi Vrhovnoga Saveta i 
ona se upisuje u celosti u Zlatnu Knjigu nove 
Radionice. 
U istu knjigu upisuju se potom i svi Dekreti, 
Zakoni i Naređenja Vrhovnoga Saveta. 


Član 151 
Radionice vode knjigu i o Arhitektonskim 
Tablama. Ova je knjiga pagisana i overena od strane 
Starešine Radioničine. U nju se upisuju sve odluke 
najtačnije. 


Član 152 
Instalacija Radionice izvršuje se  saobrazno 
Ritualu propisanom od strane Vrhovnoga Saveta. 
Određeni delegato primaju zakletvu od 
Radioničinih članova pri instalaciji. 


Zapisnik o instalaciji zajedno sa spiskom članova 
upućuje se odmah Vrhovnom Savetu. 


Član 153 
Delegati podnose Vrhovnom Savetu izveštaj o 
svojoj misiji u prvoj narednoj sednici. 


GLAVA XIV 
Opšte odredbe o stupnjevima 


1. - karakter Zidarski 
Član 154 
Osobine Zidara nerazdvojne su od njegove 
prirode; a svojstvo se gubi u ovim slučajevima: 

1. posle podnesene i uvažene ostavke; 

2. usled nečasnih postupaka; i 

3. prekršavanjem obaveza datih pri stupanju u 

Red ili docnije. 


Član 155 
Niko ne može biti lišen svojstava Sl.. Zid.. bez 
osude donesene na osnovu Uredbe Radioničine. 


Član 156 

Odluku o brisanju, donesenu na osnovu čl. 154 
Konstitucije, Radionica odmah saopštava Vel.. Kanc.. 
Generalnom Sekretaru Vrhovnoga Saveta koji rešenje 
ovoga obznanjuje ostalim Radionicama s kojima je 
Vrhovni Savet Srbije u vezi. 

Ovo se obznanjivanje ne može učiniti pre nego 
što rešenje postane izvršno. 

Radionice ne mogu ni pod kakvim izgovorom 
primati na rad, čak ni kao posetioce i goste, Braću 
izbrisanu iz Matrikule Reda. 


Starešina Radionice, koji bi se ogrešio o ovo 
naređenje, biće ukoren ili udaljen sa dužnosti. 


Član 157 
Za svakoga Zidara i člana jedne Radionice 
obavezne su njezine odluke i onda, kad su one 
donesene za vreme njegovog redovnog odsustva ili 
slučajnog izostanka. 


Član 158 
Zidari lišeni svojstava na osnovu osude jedne 
Masonske Vlasti s kojom je Vrhovni Savet Srbije u 
redovnim i prijateljskim odnosima i vezama, smatraju 
se za isključene i ne mogu posećivati ni jednu 
Radionicu pod njegovom zaštitom. 


2. - Propisi 
Član 159 

Uz podnesenu molbu za dopuštenje osnivanja 
jedne Radionice moraju se priložiti i dokazi da će se 
ona saobraziti svima odredbama člana 140 Konstitucije 
i da će svoju uredbu zasnovati na podlozi ove, čije 
odredbe postaju za nju obavezne od dana odobrenja 
Vrhovnoga Saveta. 


Član 160 

Svoju privremenu Uredbu koja mora biti 
paginisana i overena od strane Časnika, Radionica 
podnosi Vrhovnom Savetu u dva jednaka primerka; a 
Vrhovni Savet upućuje to Tribunalu na ocenu i 
izveštaj. Kad Vrhovni Savet primi ovaj izveštaj zajedno 
s mišljenjem — Generalnoga Prokuratora, donosi 
definitivno rešenje o usvajanju Uredbe. 


Član 161 
Jedan primerak Uredbe zadržava Vrhovni Savet 
za sebe, a drugi, potvrđen svojim pečatom, vraća 
dotičnoj Radionici. 


Član 162 
Radionica koja bi htela da učini kakve izmene u 
svojoj Uredbi mora da postupi isto onako, kao što se 
postupa pri stvaranju Uredbe. 


Član 163 
Sve Radionice moraju imati bar po jedan 
primerak Konstitucije i Opšteg Pravilnika Vrhovnoga 
Saveta. 
Cena je primerku 5 dinara. 
Član 164 
Za odnose nepredviđene Radioničinom Uredbom 
važe Odredbe Konstitucija i Opšteg Pravilnika. 


3. — Sastanci Zidarski 
Član 165 
Radionica ne može držati sastanke na 
neposvećenom mestu. Izuzetak od ovoga pravila može 
da bude samo po naročitom dopuštenju Vrhovnoga 
Saveta. Ovo je dopuštenje privremeno. 


Član 166 
Radioničina rešenja donose se po pravilu glasanjem. 
Izuzetno od ovoga može se rešavati i aklamacijom. 


Član 167 
Svako slzidarsko pismeno nosi na čelu ovu formulu: 
U.. S.. B.. V.. T.. S.. S.. 
Ili 


UNIVERSI TERRARUM ORBIS SUMMI 
ARCHITECTONIS GLORIA AB INGENIIS 
i 
U ime i pod zaštitom Vrhovnoga Saveta Srbije 
(Ime Radioničino, mesto, godina osnivanja itd) 


Član 168 
Radionice se poglavito bave poukama iz filosofije, 
principima političko-socioloških nauka i humanitetom. 
Verska i partijsko-politička pitanja isključena su. 
Debata koja bi dovodila Braću do lične animoznosti, 
zabranjena je u Radionicama. 


Član 169 
Radionicama upravljaju Časnici koji se biraju na 
godinu dana. 


Član 170 
Svaki Časnik može biti ponova izabran na svoj 
položaj po isteku roka. Ali kad tri godine uzastopce 
bude na njemu, može biti biran tek posle godinu dana. 
Ovo ograničenje ne važi za položaje Sekretara i 
Blagajnika. Oni se mogu ponova birati u svakoj prilici. 


4. - Diplome 
Član 171 

Slobodni Zidari imaju diplome. 

Lože i Šapitri izdaju do 18. stp.. zaključno. 

Diplome za više stupnjeve izdaje samo Vrhovni 
Savet. 

Diplomu viših stupnjeva potpisuju Suv.. Vel. 
Komander, Vel.. Kanc.. Gen.. Sekretar, Vel.. Govor.. 
Gener.. Prokurator i Vel.. Blag.. Milosrdnik. 


Član 172 
Lože i Šapitri mogu izdavati i duplikate diploma, 
kad dotični Brat na poleđini toga duplikata svojim 
potpisom utvrdi da je unikat izgubio. On se u tom 
slučaju mora obavezati da će Radionici vratiti duplikat 
kad unikat nađe. 


Član 173 
Vrhovni Savet može vidirati pismena izdana od 
stranevisokih Masonskih Tela s kojima je u vezi. 


S - 5. Godišnja reč 
Član 170 


Vrhovni Savet saopštava godišnju reč područnim 
Radionicama u toku meseca januara svake godine. 


GLAVA XV 
Formacija i kompozicija Radionica 


1. - Simboličke Lože 
Član 175 
Simboličke Lože, osnovane od strane Vrhovnoga 
Saveta, rade na 1., 2. i 3. stupnju i daju ove stupnjeve 
svojim članovima na osnovu hijerarhije Reda Škotskog 
starog i priznatog. 


Član 176 
Za osnivanje simboličke Lože potrebno je najmanje 
sedam Zidara Majstora kao osnivača. 


Član 177 
Niko ne može biti primljen za Slobodnoga Zidara 
ako nije navršio 21 godinu. Međutim, sin aktivnog 


člana jedne Lože može biti primljen u Savez i posle 
navršene 18 godine. 


Član 178 
Da ko postane Sl.. Zid.. mora moći slobodno 
raspolagati sobom, imati dovoljnoga znanja i biti 
potpuno častan čovek. 


Član 179 
Loža ne treba da prima za Sl.. Zidara lice čije 
imovno stanje ne može da podnosi terete određene 
Pravilima opštim ili posebnim. 


Član 180 
Simbolička Loža osnovana po obredima Škotskoga 
Reda starog i priznatog ne može bez dopuštenja 
Vrhovnoga Saveta raditi po drugom kom obredu. 


2. - Radionice od 4. do 18. stupnja 
Član 181 
Šapitri ovlašćeni poveljom Vrhovnoga Saveta rade 
na stupnjevima od 4. do 18. zaključno i daju ove 
stupnjeve u smislu hierarhije Reda Škotskog starog i 
priznatog. 


Član 182 
Za osnivanje jednoga Šapitra, potebno je najmanje 
devet Prinčeva Ružičnoga Krsta kao osnivača. 


Član 183 
Šapitri Reda Škotskog starog i priznatog nezavisni 
su od simboličkih Loža. Oni zavise u pogledu Rituala, 
principa i administracije samo od Vrhovnoga Saveta. 


Član 184 
Da jedan Sl.. Zidar može dobiti 4. stupanj mora 
dokazati: 
1. diplomom svojom da je Majstor najmanje devet 
meseca; i 
2. da je aktivan član simboličke Lože. 


Član 185 
Sl.. Zidari iz Dol.. u kojoj nema Šapitra, dobijaju 
kapitularne stupnjeve od Šapitra najbližeg njihovoj 
simboličkoj Loži. 


Član 186 
Predlog za unapređenja na 4. stp.. kao i za afilacije, 
mora biti potpisan od trojice Braće ovoga stupnja. Po 
ovom predlogu rešava se na jednom od idućih radova 
Prinčeva Ružičnoga Krsta. 


Član 187 

Pre uzvišenja na 4. stupanj, kao i pre afilacije na 
kapitularne stupnjeve, kandidat potpisuje izjavu da 
priznaje Vrhovni Savet Srbije za jedinu i najvišu 
Upravu i Masonsku Vlast u zemlji, da obećava vernost i 
poslušnost naspram Vel.. Konstitucija Reda, 
Konstitucije Vrhovnoga Saveta i Opšteg Pravilnika, da 
priznaje principe Šotizma i da potpiše Deklaraciju 
Principa usvojenih od Vrhvnoga Saveta Srbije kao i 
Zapovedni Dekret od 29. novembra 1862. godine. 


Član 188 
Stupnjevi Tajnoga Majstora Izabranog Majstora 
devetorice, Velikog Izabranog  Potpunog Zidara, 
Kavaljera Istoka ili Mača i Princa Ružičnoga Krsta 


moraju se davati po ceremonijalu u Ritualu. Ostali 
stupnjevi mogu se davati i promocijom. 


Član 189 
Šipatri mogu imati pod svojom upravom Masonske 
Radionice nižih stupnjeva radi uzvišenja njihovih 
aktivnih članova. 


Član 190 
Šapitri moraju držati bar šest svečanih radova u 
godini. Skupove Šapitra preko ovoga broja saziva po 
potrebi Premudri. 


Član 191 
Inicijacija za stupanj Princa Ružičnoga Krsta vrši se 
na svečan način i samo onoga dana, kad se svetkuje 
praznik proletanje ravnodnevnice (tajna večera). Od 
ovog pravila čini se izuzetak tada, kada to pisanom 
motivacijom zatraže petoro Prinčeva Ružičnoga Krsta. 


Član 192 
Svake godine o Velikom Četvrtku Šapitri svetkuju 
godišnji Praznik. Posle svetkovine priređuje se banket. I 
jedno i drugo obavezno je za sve prinčeve Ružičnoga 
Krsta. 


Član 193 
Simboličke Lože mogu na osnovu odluke donesene 
na majstorskom radu obratiti pažnju Šapitra Prinčeva 
Ružičnoga Krsta na kandidata, za koga nađu da je po 
njihovom mišljenju zaslužan da bude uzvišen na 
stupanj Šapitra. 


S 3. - radionice od 19. do 30. stupnja 
Član 194 
Areopag daje po ovlašćenju Vrhovnoga Saveta — van 
Dol.. Beograda — stupnjeve od 19. do 30. zaključno, a u 
smislu hijerarhije Reda Škotskog i starog i priznatog. 
Predsednik Areopaga mora biti bar na 31. stp.. . 


Član 195 
U jednoj oblasti može biti samo jedan Areopag i to 
sa sedištem u glavnom mestu dotične oblasti. Izuzetak 
od ovoga čini se samo po specijalnom rešenju 
Vrhovnoga Saveta. 


Član 196 
U Areopagu mora biti najmanje dvanaest članova 
koji su 30. stp.. dobili na pravilan način. 
Svaki Areopag bira sebi Časnike. On određuje i 
Časnike koji će upravljati odgovarajućim radovima od 
19. do 30. stp.. u njegovom području. 


Član 197 
Kandidat za člana Areopaga mora biti Sl.. Zidar 
Škotskoga Reda, upisan u Matrikulu Reda i imati 
urednu diplomu stupnja Prinčeva Ružičnoga Krsta. 


Član 198 
Predlog za unapređenje na stupnjeve od 19. do 30. 
mora biti potpisan od tri člana Areopaga. Ovaj predlog 
s dokazima iz čl. 197 predaju oni Predsedniku koji ga 
proverava, iznosi na rešenje u prvom sastanku 
Areopaga. Areopag donosi odluku, pošto prethodno 
sasluša mišljenje Vel.. Govornika. 


Član 199 
Odluka Areopaga šilje se na odobrenje Vrhovnom 
Savetu zajedno s izvodom zapisnika u kome je 
konstatovana ispravnost dokumenata kandidatovih. 
Tek posle ovog odobrenja Areopag može izvršiti 
inicijaciju. 


Član 200 
Zapisnik o izvršenoj inicijaciji Areopag dostavlja 
Vel.. Kanc.. Gen.. Sekretaru zajedno s potpisanom 
zakletvom novoprimljenoga člana, posle čega Vrhovni 
Savet izdaje patent odnosno vidira diplomu. 


Član 201 
Šapitri mogu na osnovu odluke, donesene za svakog 
člana posebce, da obrate pažnju Areopagu da izvesni 
Brat prema svojim zaslugama i znanju zidarskom 
zaslužuje unapređenje na 22. stupanj. 


S 4. - Radionice od 31. do 32. stupnja 
Član 202 
U Srbiji može biti samo jedan Tribunal Velikih 
Inspektora  Inkvizitora Komandera i samo jedan 
Konzistor Prinčeva Kraljevske Tajne. Sedište im je u 
Beogradu. 


Član 203 
Inspektora Inkvizitora Komandera može biti najviše 
72, a Prinčeva Kraljevske Tajne 45 na broju. 


Član 204 
Tribunal Velikih Inspektora Inkvizitora Komandera 
rešava po svima spornim pitanjima koja bi mu Vrhovni 
Savet uputio. 


Član 205 
Konzistoar Prinčeva Kraljevske Tajne rešava po 
traženjima osnivanja raznih Masonskih Tela i njihovog 
unutrašnjeg uređenja. 


GLAVA XVI 
O međusobnim odnosima Masonskih Tela 


§ 1. - Odnosi Vrhovnoga Saveta naspram Radionica 
pod njegovom zaštitom 
Član 206 
Vrhovni Savet priznaje za redovne Radionice samo 
one, koje je sam osnovao, ili koje je pod svoju zaštitu 
primio. 


Član 207 
Samo po _ Ritualima propisanim i pečatom 
Vrhovnoga Saveta utvrđenim radi se u Radionicama 
pod njegovom zaštitom. 


Član 208 
Radionice održavaju trajne veze s Vrhovnim 
Savetom. One mu dostavljaju dnevni red svojih 
sastanaka, traže od njega potrebna objašnjenja, upute 
i mišljenja i podnose mu eventualne predloge. 


Član 209 
Vrhovnom Savetu podnose Radionice na odobrenje i 
izbor svojih Časnika. To isto čine i pri eventualnim 
promenama u toku godine. 
Izbori se vrše u početku svake građanske godine. 


Član 210 

U toku meseca septembra svake godine upućuju 
Radionice Vrhovnom Savetu spisak o primanju, 
unapređenju, afilaciji i otpuštanju, isto tako one mu 
podnose izveštaj i o svakoj drugoj promeni odnosa i 
broja članova. 

Međutim, pre svakog primanja, unapređenja ili 
afilacije, Radionice traže od  Vrhovnoga Saveta 
dopuštenje i polažu mu propisanu taksu za to. 


Član 211 
Radionice saopštavaju Vrhovnom Savetu i imana 
odbijenih molilaca, navodeći ujedno i razloge. 


Član 212 
Radionice izveštavaju Vrhovni Savet i o drugim 
svojim rešenjima i odlukama, donesenim u interesu 
S1.. Zidarstva. 


S 2. - Odnosi između Radionica 
Član 213 

Međusobno spajanje Radionica zabranjeno je; 
dopušteno je samo držanje zajedničkih radova. Ali se 
na ovim radovima ne mogu donositi nikakva rešenja 
bez prethodnoga odobrenja Vrhovnoga Saveta, sem 
rešenja o prikupljanju novčanih priloga u cilju 
humanom. 


Član 214 
Nijedna Radionica ne može primiti za člana niti ga 
unaprediti na viši stupanj onoga, koga je druga 
Radionica odbila. Izuzetak od ovoga može da bude 
samo po pristanku ove i po naročitom dopuštenju 
Vrhovnoga Saveta. 


Član 215 

Ako bi koji profani zatražio prijam od Lože van 
mesta svoga stanovanja, Loža će tražiti obaveštenja i 
informacije od Lože koja postoji u Or.. gde profani živi, 
ili ako ove nema — od nalbliže Liže. Međutim, profani 
mora u molbi razložiti šta ga rukovodi da praži prijam 
van svoga Or..; i samo ako su razlozi opravdani, 
primiće se. 


S 3. - Inspekcija Radionica 
Član 216 
Svake godine Vrhovni Savet vrši inspekciju svih 
svojih Radionica preko određenih Suverenih Vel.. Gen.. 
Inspektora. 


Član 217 

Dužnosti i prava Inspektora sastoje se poglavito u 
tom: da ispituju sve što se odnosi na napredak 
Radioničin i na tok njenih radova; da se uveravaju da li 
se Konstitucija i Opšti Pravilnik vrše savesno i tačno; 
da nema nikakvih inovacija — protivnih duhu 
Masonskom; i da se radi po Ritualima propisanim od 
Vrhovnoga Saveta. 

Usled toga Radionice predaju Inspektorima sve svoje 
Registre na pregled, posle čega ih overavaju svojim 
potpisima. 


Član 218 
Inspektori podnose Vrhovnom Savetu pisane 
izveštaje o izvršenoj misiji. A ako nađu da treba kakve 
mere preduzeti u interesu Radionica, oni ih u tom 
izveštaju predlažu. 


GLAVA XVII 
O Vrhovnm Savetu kao sudskoj vlasti 


Član 219 
Vrhovni Savet sudi: 
a) po pitanjima časti između pojedine Braće; 
b) po greškama učinjenim od strane pojedine Braće 
u vršenju dužnosti; 
c) po greškama učinjenim od strane koje Radionice; 
d) po sporovima između pojedinih Radionica; i 
e) po žalbama protivu Radioničinih osuda i rešenja. 


Član 220 

Za slučajeve pod a i b (čl. 219) Vrhovni Savet može 
izreći ukor, udaljenje na duže ili kraće vreme od prava i 
dužnosti Masonskih ili isključenje iz Reda. 

U slučaju predviđenom tačkom b Vrhovni Savet 
može još narediti da se osuda saopšti i Majstorskoj 
Radionici kojoj dotični član Vrhovnoga Saveta pripada. 

U slučajevima pak pod c i d Vrhovni Savet izriče 
ukor i prekid radova u Radionici za izvesno vreme, ili 
naređuje i samo zatvaranje njeno odnosno oduzimanje 
osnivačke povelje. 


Član 221 
O pitanju častiVrhovni Savet sudi na tužbu 
parničnih strana, ili na zahtev Masonskoga Tela kome 
parnične strane pripadaju. 


Član 222 
Tužba se podnosi Vrhovnom Savetu u dva primerka, 
od kojih se jedan primerak upućuje tuženoj strani na 
odgovor. Rok za odgovor je mesec dana. 


Član 223 
Izviđaj se mora izvršiti i osuda izreći u roku od 
mesec dana, računajući to od dana primljenoga 
odgovora na tužbu. Kad izviđaj padne za vreme ferija, 
rok će se računati mesec dana po isteku ferija. 


Član 224 

Tužba protivu člana Vrhovnoga Saveta po pitanjima 
grešaka učinjenih u njegovoj dužnosti, ili u pitanjima 
časti, podnosi se Vrhovnom Savetu napismeno, a 
Vrhovni Savet obrazuje komisiju od tri svoja člana, 
među kojima je i Vel.. Govornik. 

Ova komisija, pošto joj je tužba podnesena, čini 
izviđaj. Ako većina njena nađe da je tužba osnovana, 
Vrhovni Savet saziva svoje članove na sastanak 
najdalje u roku od mesec dana. 

Ako je pak sam Vel.. Govornik mišljenja da tužbi 
ima mesta, ono će se podneti Vrhovnom Savetu koji će 
rešiti. 

Na sazvanom sastanku Vel.. Govornik podnosi 
Vrhovnom Savetu svoj izveštaj. Tuženi Brat, kom se 
poziv mora uputiti petnaest dana ranije, daje svoju 
odbranu na istom sastanku; no on može ovlastiti i 
drugog kog Brata (bar 4. stupnja) da ga brani. Ako 


tuženi ne dođe na suđenje, ili ne odredi sebi 
zastupnika, odrediće mu ga Suveren Vel.. Komander. 

Vel.. Govornik može dati svoj odgovor i posle 
podnesene odbrane, ali poslednju reč ima tuženi ili 
njegov zastupnik. Posle odgovora Vel.. Govornika i 
tuženoga Brata Suveren Vel.. Komander zaključuje 
debatu, a Vrhovni Savet se povlači i rešava. Pri ovom 
rešavanju ne mogu biti prisutni ni Vel.. Govornik, ni 
tuženi, ni njegov zastupnik. 


Član 225 
Tužba protivu Radionice mora takođe biti 
napismeno podnesena. Isleđenje i suđenje vrši se 
saobrazno odredbama iz čl. 224. 


Član 226 
Ako Vrhovni Savet ima da sudi između dve ili više 
Radionica, proučiće prethodno izveštaj 


Administrativnoga Odbora o dotičnom sporu. Zatim će 
dopustiti parničnim Radionicama da preko tri za ovaj 
cilj izabrana svoja člana podnesu potrebne odgovore. 
Vel.. Govornik svodi potom izveštaj i odgovore 
zaključujući debatu; a Vrhovni Savet, pošto se povuče, 
donosi rešenje. Po donesenom rešenju pozivaju se 
Radionice kojima Suveren Vel.. komander predlaže, 
ako tome ima mesta, način izmirenja usvojen od strane 
Vrhovnoga Saveta. Ako Predstavnici Radionica ne 
pristanu na izmirenje, Vrhovni Savet ponova rešava i 
saopštava definitivnu odluku svoju. 


Član 227 
Radionice sude po krivicama učinjenim u njihovoj 
sredini na osnovu postojećih Uredaba njihovih. 


Član 228 
Izuzimajući proste disciplinske kazne, žalbe se 
mogu podnositi protivu svakog Radioničkog rešenja ili 
osude. 


Član 229 
Žalba mora biti podnesena tuženom u roku od 
mesec dana, računajući od dana saopštenja rešenja ili 
osude. 


Član 230 
Žaliti se može: 
1. osuđeni Brat; 
2. Govornik Radionice koja je osudu izrekla; i 
3. Vel.. Govornik Vrhovnoga Saveta. 


Član 231 
U slučaju podnesene žalbe rešenje postaje izvršno 
tek posle osude  Vrhovnoga Saveta; ali u tom 
međuvremenu osuđeni je ipak lišen Masonskih prava. 


Član 232 
Uz podnesenu žalbu Radionica upućuje Vrhovnom 
Savetu i odnosnu osudu zajedno sa svima aktima po 
dotičnoj krivici. 


Član 233 
Osuđeni Brat predaje Vrhovnom Savetu uz svoju 
žalbu i memorandum s dokazima odbrane. Duplikat 
ovoga memoranduma on podnosi u isto vreme 
Sekretarijatu one Radionice, protivu čije se osude žali; 
a Radionica najdalje u roku od mesec dana upućuje 
Vrhovnom Savetu svoj odgovor na taj memorandum. 


Član 234 
Žalbu ocenjuje Tribunal Inspektora  Inkvizitora 
Komandera 31. stupnja. 


Član 235 
Za vršioca dužnosti Vel.. Govornika Prokupatora pri 
Tribunalu imenuje Vrhovni Savet jednog od Inspektora 
Inkvizitora Komandera. 


Član 236 
Niko se ne može odreći naimenovanja za člana 
Tribunala. Izuzetak od toga može biti samo tada, kada 
je u rodbinskim vezama sa žaliteljem, ili kada je lično 
zainteresovan u spornom predmetu. 


Član 237 
Onaj, koji bez opravdanih razloga otkaže da se primi 
određene mu dužnosti, plaća kaznu od 25 dinara u 
korist Dobročinske Blagajnice. 


Član 238 
Vel.. Kancelar Gen.. Sekretar saopštava žalitelju u 
roku od pet dana naimenovanje članova Tribunala; a 
žalitelj je u pravu da u roku od osam dana, od dana 
saopštenja, učini izuzeće najviše protivu trojice 
naimenovanih članova. 


Član 239 
Pri suđenju Princu Kraljevske Tajne svi članovi 
Tribunala moraju imati 32. stupanj. 


Član 240 
Definitivno obrazovanom Tribunalu predaje se ceo 
sporni predmet na razmatranje; a Vel.. Govornik 
Prokurator podnosi mu izveštaj i tužbu u dan koji 
odredi. 


Član 241 
Predstavnik Tribunala poziva tuženoga da mu 
predstane u roku od deset dana radi saopštenja tužbe i 
svdoka koji ga terete. 
Ako se tuženi ne može pronaći niti poziv lično da mu se 
preda, poziv će se poslati Radionici kojoj je on pripadao 
u poslednje vreme. 


Član 242 

Na dan pretresa tribunal saslušava tuženoga i 
svedoke. 

Tuženi odgovara lično. A ako ne bi predstao, 
Tribunal će mu odrediti zastupnika. Tuženi može u 
ostalom to i sam da učini; no u svakom slučaju 
zastupnik mora imati bar 4. stupanj. 


Član 243 
Radionica, protivu čije je osude podnesena žalba, 
može takođe odrediti jednog od svojih Časnika da je na 
pretresu zastupa. 


Član 244 
Posle završene debate Tribunal se povlači redi 
donošenja odluke. Odluka se donosi većinom glasova. 
Pri jednakoj podeli glasova smatra se da je tuženi 
oslobođen. Posle glasanja Predsednik Tribunala poziva 
tuženoga i saopštava mu: “da je kriv", ili “da nije kriv". 


Član 245 
Ako tuženi nije kriv, Tribunal ništi _Radioničini 
osudu i vraća tuženoga u sva njegova Masonska prava. 


Član 246 
Ako je tuženi kriv, Tribunal može prvostepenu 
osudu osnažiti ili preinačiti, imajući pritom u vidu 
Uredbu one Radionice kojoj tuženi pripada. 


Član 247 
Predsednik Tribunala saopštava osudu tuženom u 
roku od tri dana na potpis, a zatim je u roku od osam 
dana zajedno sa svima aktima predaje Vrhovnom 
Savetu. 


Član 248 
Vrhovni Savet, pošto proveri ceo postupak 
Tribunala, može osudu da poništi, ako su Opšta 
Pravila ili Masonski principi povređeni. U ovom slučaju 
on vraća Tribunalu ceo predmet na ponovno suđenje. 


GLAVA XVIII 
O slučajevima suspenzije, disolucije ili podele 


Član 249 
Samo Vrhovni Savet može donositi odluku da se 
Radionica zatvori, bilo radi disciplinske kazne, bilo 
posle suspenzije, podele ili disolucije. 


Član 250 
Radionica može sama obustaviti radove za izvesno 
vreme. Ona o toj svojoj odluci izveštava odmah Vrhovni 
Savet i podnosi mu razloge. U ovom slučaju ona 


predaje na revers Vel.. Kancelaru Reda: Konstituciju, 
Pečat, Rituale, Zlatnu Knjigu, Matrikulu i Zapisnik 
radova, izmirijući ujedno i sve svoje novčane obaveze 
naspram Vrhovnoga Saveta. 


Član 251 
Starešina Radioničin, I i II Nadzornik i Govornik 
odgovorni su za izvršenje naređenja člana 250. 


Član 252 

Niko i ni pod kakvim izgovorom ne ože zadržati pri 
sebi Konstituciju, Pečate, Žigove, Knjige, novac ili 
druge predmete, koji su svojina one Radionice čiji se 
radovi obustavljaju; inače se izlaže mogućnosti da bude 
isključen. 

Eventualno isključenje izriče Vrhovni Savet i 
saopštava ga svima Radionicama s kojima je u vezi. 


Član 253 
Časnici Radioničini, koji imaju pri sebi predmete 
pripadajuće njihovom činu, odgovorni su za njih kako 
svojoj Radionici, tako i višoj Masonskoj Vlasti, sve dok 
ne postupe po odredbama čl. 250. 


Član 254 
Radionica koja stvarno obustavi radove za vreme 
duže od tri godine i ne ispuni naređenja čl. 250, 
izbrisaće se iz spiska. 


Član 255 
Molba za obnavljanje radova mora biti potpisana od 
sedmorice Zidara koji su Radionici pripadali pre 
prekinutih radova. 


Član 256 
Molba se upućuje Vrhovnom Savetu koji je predaje 
na ocenu Konzistoaru Prinčeva Kraljevske Tajne. 
U roku od petnaest dana Konzistoar podnosi 
Vrhovnom Savetu svoj izveštaj. 


Član 257 
Ako se molba uvaži, onda se dekret Vrhovnoga 
Saveta, kojim se odobrava obnavljanje radova, upisuje 
u Osnivačku Povelju i u Zlatnu Knjigu; a dokumenti 
predati Vel.. Kancelaru prilikom zatvaranja Radionice, 
vraćaju joj se. 


Član 258 
Ako se molba odbije, saopštava se to Braći koja su 
molbu potpisala. 


Član 259 
Traženje disolucije jedne Radionice podnosi se 
napismeno. Ona treba da je potpisana najmanje od pet 
redovnih članova, a spušta se u torbu za propozicije. 


Član 260 
Za ovim se pozivaju na vanredni sastanak svi 
članovi Radioničini bar na mesec dana pre rada. U 
pozivu mora biti naznačen dnevni red. Ako se na ovom 
sastanku sedam redovnih članova najstarijega stupnja, 
na kom Radionica radi, izjasne za nastavak radova, 
disolucija se ne može izreći. 
Član 261 
Članovi koji se u navedenom smislu izjasne, ostaju 
sopstvenici svih Osnivačkih Povelja, Registara, Arhive i 


pokretnih stvari, kao i novca; a Braća koja se povlače, 
nemaju u tom slučaju prava ni na kakvu naknadu. 


Član 262 
Ako mđu povučenom Braćom ima Časnika u čijim 
se rukama nalaze Radioničini predmeti ili novac, 
predaće ih onima koji radove nastavljaju. Ko ovako ne 
uradi, kazni se izgnanstvom iz Reda. Ovo izgnanstvo 
saopštava se svima Radionicama na svetu, s kojima je 
Vrhovni Savet u vezi. 


Član 263 

Ostali aktivni članovi, ako su brojno ispod polovine 
prvobitnoga broja Radioničinih Članova i ako su 
ispunili naređenja druge alineje čl. 260, podnose Vel.. 
Kancelaru: 

1. svoja imena; 

2. finansijsko stanje Radioničino; i 

3. tačan izveštaj o uzrocima koji su doveli do 

rascepa. 

Svi ovi dokumenti upućuju se Konzistoaru Prinčeva 
Kraljevske Tajne, koji ih potom podnosi uz svoj izveštaj 
Vrhovnom Savetu. 

Vrhovni Savet rešava: ili da se radovi obnove, ili da 
se Radionica privremeno zatvori, ili da se ona 
definitivno raspusti. 


Član 264 
Po donošenju rešenja o raspuštanju (disolucija) 
predaju se odmah Starešini: Konstitucija, Pečati, 
Žigovi, Zlatna Knjiga, Matrikula, Zapisnica radova, 
ostali materijal i novac. 


Član 265 
U ovom slučaju Starešina vrši likvidaciju, a 
Blagajnik i Milosrdnik podnose mu račune na 
proveravanje. Međutim, posle mesec dana on izlaže 
prodaji sve profane stvari, a dobiveni novac od prodaje, 
kao i novac iz Blagajnice i predmete pobrojane u čl. 
264, predaje Vel.. Kancelaru Gener.. Sekretaru. 


Član 266 
Prilikom likvidacije ne mogu se Starešini činiti ni s 
koje strane prigovori ili reklamacije; ali svaki član 
Radioničin može da razgleda dokumente i rezultat 
prodaje. 


GLAVA XIX 
Opšta naređenja 


Član 267 
Konstituciju Reda Škotskog starog i priznatog 
proglašava Vrhovni Savet Srbije. 


Član 268 
Konstitucija stupa na snagu od dana proglašenja. 


Član 269 
Radionice se upravljaju po odredbama Konstitucije 
od dana kad je prime. 


Član 270 
Starešine i Sekretari Radioničini izdaju Vel.. 
Kancelaru Gen.. Sekretaru revers na onoliki broj 
primeraka Konstitucije, koliko ih prime. 


Član 271 
Svi članovi Reda Škotskog starog i priznatog mogu 
dobiti po jedan primerak Konstitucije, a svaki kandidat 
pri uzvišenju na stupanj veći od 18. mora ga imati; u 
oba slučaja cena mu je 5 dinara od komada. 


Član 272 
Svaka Konstitucija proverena je rednim brojem i 
glasi na sopstvenika. Pored toga nju potpisuje Vel.. 
Kanc.. Gen.. Sekretar. 


Član 273 
Vel.. Kanc.. Gen.. Sekretar vodi belešku o svima 
Radionicama i članovima koji dobiju Konstituciju. 


Član 274 
Niko ne može i ne sme primerak svoje Konstitucije 
dati drugom. 


Član 275 

Po smrti jednoga Brata treba odmah preduzeti 
korake da se vrate svi predmeti i dokumenti, koji su se 
nalazili kod njega. Izuzetak od ovoga pravila može biti 
samo onde, gde iza preminuloga Brata ostaje njegov sin 
koji pripada Savezu. Međutim, svi kandidati još pri 
prijemu u Savez, potpisuju zaveštanje da se posle 
njihove smrti sve masonske stvari predaju određenom 
izaslaniku. 


Član 276 
Predlog o izmeni Konstitucije mogu podnositi 
najmanje petorica redovnih članova Vrhovnoga Saveta, 
i to na radu koji je isključivo u tom cilju sazvan. 


Izmene stupaju na snagu kad za njih glasaju bar dve 
trećine od prisutnih članova Vrhovnoga Saveta. 


Član 277 
O tačnom vršenju Konstitucije staraju se u prvom 
redu članovi 33., 32. i 31 stupnja, zatim delegati 
Vrhovnoga Saveta i najzad naročiti Inspektori koji se za 
to odrede. 


